TOP บวก 3% โบรกฯมองค่าการกลั่นสูงเท่าตัว-ธุรกิจโอเลฟินส์หนุน ชูเป้า 77 บ.
TOP บวก 3% โบรกฯชูเป้า 77 บ. มองค่าการกลั่น SG ปรับขึ้นเด่น เพิ่มขึ้นกว่าเท่าตัวในช่วงเวลาเพียง 1 เดือน และ Market GRM ในไตรมาส 4 จะได้แรงหนุนต่อเนื่อง หลังซาอุฯ ประกาศลดราคาขายน้ำมันดิบเดือนต.ค. ส่วนระยะยาวจะได้จากกำลังการกลั่นที่สูงขึ้นจากโครงการ CFP และการลงทุนใหม่ในธุรกิจโอเลฟินส์
6 ต.ค. 2564

ผู้สื่อข่าวรายงานว่าวันนี้ (6 ต.ค.2564) ราคาหุ้นบริษัท ไทยออยล์ จำกัด (มหาชน) หรือ TOP ปิดตลาด อยู่ที่ระดับ 56.50 บาท เพิ่มขึ้น 1.75 บาท หรือ 3.20% โดยทำจุดสูงสุดที่ 56.50 บาท และทำจุดต่ำสุดที่ 54.75 บาท ด้วยมูลค่าการซื้อขาย 1.63 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (5 ต.ค.2564) โดยประเมิน TOP ได้ประโยชน์จากค่าการกลั่น SG ที่ปรับขึ้นเด่น โดยล่าสุดปรับขึ้นมาเกิน 6 ดอลล์ต่อบาร์เรล เพิ่มขึ้นกว่าเท่าตัวในช่วงเวลาเพียง 1 เดือน อีกทั้ง Market GRM ในไตรมาส 4/2564 จะได้แรงหนุนต่อเนื่อง หลังซาอุฯ ประกาศลดราคาขายน้ำมันดิบเดือนต.ค. นอกจากนี้ระยะยาวจะได้แรงหนุนจากกำลังการกลั่นที่สูงขึ้นจากโครงการ CFP และการลงทุนใหม่ในธุรกิจโอเลฟินส์ อย่างไรก็ดีแนะนำ “ซื้อ” ราคาเป้าหมาย 77 บาท
 